Diemžēl daudz ko OSM nevar ietegot tā, lai noklusētā karte to attēlotu. Bet to noteikti nevajadzētu apzīmēt ar nekorektiem tegiem priekš vizualizācijas. Jo OSM nav tikai priekš karšu vizualizācijas, bet ir vispārīga ģeotelpiska datubāze. Noklusētā karte, kas redzama www.osm.org, ir tikai viens (kaut arī galvenais) no simtiem veidu, kā šos datus izmanto kartes, maršrutētāji, datu analīze, pamatslāņi, agregātu kartes, utt. Līdz ar to, visiem datiem ir jābūt pēc iespējas loģiskākiem un standartizētiem pasaules līmenī, citādi tie nebūs  lietojami.

Piemēram, dižkokiem kā dabas pieminekļiem daudz svarīgāk par formu zīmēšanu ir norādīt `denotation=natural_monument`, jo tad tos reāli var arī atrast datos - https://overpass-turbo.eu/s/1Y40 . Citādi tie ne ar ko neatšķiras no visiem citiem 27 miljoniem OSM iezīmēto koku. Protams tas tikai viens maznozīmīgs piemērs un katrs zīmē, kas patīk, bet manuprāt vērts paturēt prātā, ja runa ir par ilglaicīgu un globālu ieguldījumu datos.